PATVIRTINTA

Lopšelio-darželio ,,Lašelis“

direktorės 2021-10-29 Nr.V-23

**VILNIAUS LOPŠELIO-DARŽELIO ,,LAŠELIS“**  **IKIMOKYKLINIO AMŽIAUS VAIKŲ UGDYMO PASIEKIMŲ VERTINIMO TVARKOS APRAŠAS**

**I. BENDROSIOS NUOSTATOS**

1. Lopšelio-darželio ,,Lašelis“ ikimokyklinio vaikų pažangos ir pasiekimų vertinimo tvarka reglamentuoja vaikų ugdymo(si) pasiekimų vertinimą, informacijos apie vaikų ugdymosi pasiekimus ir daromą pažangą rinkimas, tėvų(globėjų) apie vaikų ugdymo(si) sėkmingumą informavimą. 2. Vaikų pažangos ir pasiekimų vertinimo tvarko aprašas parengtas vadovaujantis ,,Ikimokyklinio amžiaus vaikų pasiekimų aprašu“, ,,Ikimokyklinio ugdymo metodinėmis rekomendacijomis“. 3. Vertinimo tvarkos apraše aptariami vertinimo tikslas ir uždaviniai, nuostatos ir principai, vertinimas ugdymo procese, tėvų informavimo tvarka.

**II. VERTINIMO TIKSLAS IR UŽDAVINIAI.**

4. Vertinimo tikslas **–**nustatyti esamus ugdytinių gebėjimus, bei numatyti tolesnio ugdymo(si) gaires. 5. Vertinimo uždaviniai: 5.1. padėti vaikui pažinti save, suprasti savo stipriąsias ir silpnąsias puses, įsivertinti; 5.2. padėti   pedagogui   įžvelgti   vaiko   ugdymosi galimybes, nustatyti  problemas  ir spragas, diferencijuoti ir individualizuoti ugdymą; 5.3. suteikti tėvams (globėjams) informaciją apie vaiko ugdymąsi; gerinti ryšius tarp vaiko, tėvų ir įstaigos; Įstaigoje sukurta vertinimo sistema padeda ikimokyklinio ugdymo pedagogams ir kitiems ugdytojams (meninio ugdymo pedagogui, logopedui, spec. pedagogui) atpažinti vaikų ugdymosi pasiekimus ir poreikius, įgyvendinti ugdymo turinį, pritaikant jį kiekvienam vaikui ir vaikų grupei, stebėti vaikų pažangą ir tikslingai ugdyti kiekvieną vaiką, kurti numatytiems vaiko ir vaikų grupės ugdymosi rezultatams pasiekti palankią aplinką, parinkti natūralius, vaiko prigimtį atitinkančius ugdymo būdus, siekti kryptingos maksimalios kiekvieno vaiko ugdymosi pažangos pagal jo galias.

**III. VERTINIMO NUOSTATOS IR PRINCIPAI.**

6. Vertinimo nuostatos: 6.1 Į ikimokyklinį ugdymą žvelgiama iš vaiko perspektyvos – vaikas pripažįstamas kaip savo poreikius, interesus bei patirtį turinti individualybė, gebanti autentiškai ugdytis ir kaupti patirtį sąveikoje su pedagogų ir kitais vaikais. 6.2 Kiekvieno vaiko ugdymosi pažangai būdingi tie patys žingsniai, tačiau dėl kiekvieno vaiko gyvenimo patirties ir ugdymo(si) stiliaus skirtybių to paties amžiaus vaikų pasiekimai gali skirtis. 6.3 Visoms vaiko raidos sritims skiriamas vienodas dėmesys. 7. Vertinimo principai 7.1 Pozityvumas ir konstruktyvumas. 7.2 Objektyvumas ir veiksmingumas. 7.3 Informatyvumas.

**IV. VAIKO UGDYMO PASIEKIMŲ VERTINIMAS**

 8.  Vaikų   pasiekimų    ir   pažangos   vertinimas   įstaigoje   atliekamas  pagal   aštuoniolika vaiko  ugdymo sričių,    vadovaujantis     kiekvienos  srities  išskirta  esmine  nuostata ir esminiu gebėjimu, kuriuos    vaikas    turėtų   įgyti   iki 6-erių metų, t. y. per  visą   ikimokyklinio ugdymo laikotarpį.

 9.Vaiko ugdymo pažangos vertinimą atlieka vaikai, grupės pedagogai, tėvai. Vertinime gali dalyvauti ir kiti pedagogai bei specialistai: meninio ugdymo, kūno kultūros pedagogai, logopedas, specialusis pedagogas.

10. Ikimokyklinio amžiaus vaikų pasiekimai vertinami **du kartus** per metus: - pirmasis vertinimas atliekamas iki spalio 1 d. (taikomas diagnostinis vertinimas – pradedant dirbti su nauja vaikų grupe, į grupę atėjus naujam vaikui, atsiradus naujiems vaiko ugdymosi poreikiams). - antrasis vertinimas atliekamas iki gegužės 25 dienos (pateikiamas apibendrinamas vertinimas) - tarpiniai vaikų pasiekimų vertinimai atliekami, jei išryškėjo didelės ugdymo(si) spragos. 11. Specialiųjų ugdymosi poreikių, turinčių vaikų kalba vertinama du kartus per metus: pirmasis vertinimas iki spalio 1 d., antrasis vertinimas iki gegužės 25 d.

**V. VAIKŲ PAŽANGOS IR PASIEKIMŲ VERTINIMO METODAI**

12. Vaiko ugdymo(si) pasiekimų vertinimo metodai: 12.1 Vaiko stebėjimas natūralioje kasdieninėje veikloje. 12.2 Vaiko veiklos ir kūrybinės raiškos darbelių analizė. 12.3 Vaiko kalbos užrašai. 12.4 Vaiko elgesio faktų analizė. 12.5 Atskyrų situacijų aprašymai. 12.6 Pokalbiai su vaiku ir vaiko tėvais, (kasdieniniai ir individualūs pokalbiai). 12.7 Specialistų pokalbiai: meninio ugdymo pedagogo, logopedo, spec. pedagogo. 12.8 Fotografavimas, vaizdo įrašai, garso įrašai ir kt.

**VI. VERTINIMO DOKUMENTAVIMAS**

13. Vertinimo medžiaga dokumentuojama vaiko pasiekimo aplanke. ,,Vaiko aplanką“ sudaro:

13.1. Ugdymo  pasiekimų diagrama pagal pasiekimų žingsnius“ Priedas Nr.1.

13.2. Ugdytinio stebėjimo lentelė. Priedas Nr.2. 13.3. Vaiko duomenų anketa ,,Tėvai apie vaiką“ Priedas Nr.3. 13.4 Vaiko  meninės raiškos darbai ( dailės darbeliai, žodinė kūryba, užrašytos vaiko mintys). 13.5. Vaiko   veiklos    stebėjimo    užrašai    ( įvairios užduotėlės, pratybų   knygelės, vaiko  mintys, nuomonė). 13.6. Vaiko elgesio faktų analizė (atskirų situacijų pavyzdžiai). 13.7. Nuotraukos. 13.8. Vaiko įsivertinimas (vaikas skatinamas įsivertinti, siekiant formuoti supratimą apie jo paties ugdymąsi).

**VII. INFORMAVIMAS APIE VAIKO PASIEKIMUS IR PAŽANGĄ**

14. Apie   vaiko   ugdymo  pasiekimus tėvai/globėjai  supažindinami  individualiai,  pokalbių metu (nuolat, metų eigoje). 15. Vaiko pasiekimai ir pažanga aptariama Pedagogų tarybos, VGK posėdžio metu. 16. Vaiko  problemos   sprendžiamos  tik su  ugdymo   procese   dalyvaujančiais  specialistais ir tėvais.

**VIII. ATSAKOMYBĖ IR ĮGALIOJIMAI**

 17. Už vaiko pasiekimų  ir pažangos vertinimą  atsakinga grupės auklėtoja, tėvai ir kiti  vaiką ugdantys specialistai. 18. Vaiko pasiekimų ir pažangos vertinimo medžiaga laikoma grupėje. Ji yra konfidenciali.